असल कर्जामा १.२० प्रतिशत मात्र नोक्सानी व्यवस्था, घरजग्गामा खरिदमा लचिलो
अब बैंक तथा वित्तीय संस्थाले अचल कर्जामा १.२० प्रतिशत मात्र नोक्सानी व्यवस्था गरे पुग्ने भएको छ । यसअघि यस्तो कर्जामा १.१५ प्रतिशत नोक्सनी व्यवस्था गर्नुपर्ने व्यवस्था थियो । राष्ट्र बैंकले मौद्रिक नीतिको तेस्रो समीक्षामार्फत असल कर्जाको जोखिमभार केही घटाएको हो ।
काठमाडौँ — अब बैंक तथा वित्तीय संस्थाले अचल कर्जामा १.२० प्रतिशत मात्र नोक्सानी व्यवस्था गरे पुग्ने भएको छ । यसअघि यस्तो कर्जामा १.१५ प्रतिशत नोक्सनी व्यवस्था गर्नुपर्ने व्यवस्था थियो । राष्ट्र बैंकले मौद्रिक नीतिको तेस्रो समीक्षामार्फत असल कर्जाको जोखिमभार केही घटाएको हो ।‘बैंक तथा वित्तीय संस्थाहरुबाट प्रवाहित असल वर्गमा वर्गीकरण भएका कर्जाहरुको लागि गर्नुपर्ने विद्यमान कर्जा नोक्सानी व्यवस्था १.२५ प्रतिशतबाट घटाई १.२० प्रतिशत कायम गरिनेछ,’ मौद्रिक नीतिको समीक्षामा भनिएको छ ।यस्तै घर जग्गा खरिद प्रयोजनको लागि ऋण भुक्तानी आम्दानी अनुपातलाई सहजीकरण गरी कर चुक्ता प्रमाण पेस गरेका आधारमा विद्यमान ५० प्रतिशतबाट ७० प्रतिशत कायम गरिने राष्ट्र बैंकले जनाएको छ । हाल ऋणीले बैंकमा पेस गरेको करचुक्ता आयको ५० प्रतिशतसम्म मासिक किस्ता हुने गरी कर्जा लिन पाइने व्यवस्था छ । त्यो व्यवस्था परिमार्जन गरी करचुक्ता आयको ७० प्रतिशत मासिक किस्ता हुनेसम्मको ऋण लिन पाउने व्यवस्था राष्ट्र बैंकले गरेको हो । 